als_Latn dik_Latn sag_Latn
Këshilli Prokurorial tashti nuk do t’i mbajë më takimet e rregullta dhe as ato të jashtëzakonshmet, pasi ushtruesi i detyrës së Kryeprourorit të Shtetit, i është drejtuar Gjykatës Kushtetuese nëpërmjet Presidentes së Kosovës për të sqaruar mandatin e tre anëtarëve të këtij këshilli.
Në një konferencë të organizuar të hënën për media, Hoxha ka thënë se qëndrimet e dy anëtarëve të Këshilli Prokurorial, Sevdije Morina dhe Jetish Maloku ofrojnë pasiguri juridike lidhur me çdo veprim që merr ky këshill.
Ai ndër 15 faqe material të shkruara, që ia ka dërgtuar Kushtetueses, ka thënë ndër të tjera që sistemi prokurorial nuk duhet të vuaj për shkak të interesave personale të prokurorëve Morina dhe Maloku.
“Më lejoni që t’u informoj se unë sot i jam drejtuar Gjykatës Kushtetuese përmes Presidentes së Republikës, për të sqaruar mandatin e tre anëtarëve të Këshillit, Sevdije Morina, Jetish Maloku dhe Bajram Ukaj”, ka thënë Hoxha.
Ukaj, zyrtarisht ka dalë në pension më 21 janar të këtij viti, por në mungesë të anëtarit të ri, ai vazhdon të jetë pjesëmarrës në mbledhjet e këtij Këshilli.
“Duke pasur parasysh se jemi në pritje të dekretimit të Kryeprokurorit të Shtetit, ju njoftoj se deri në dekretimin e tij takimet e Këshillit Prokurorial pezullohen. Nuk do të ketë më takime të rregullta apo të jashtëzakonshme të këtij këshilli”, ka thënë Hoxha.
“Ky vendim merret me qëllim të ruajtjes së stabilitetit funksional të këtij Këshilli si institucion Kushtetues i Republikës së Kosovës, dhe ruajtjen e imazhit dhe kredibilitetit të këtij këshilli”, ka thënë kryetari i Këshillit Prokurorial.
Lidhur me fjalimin e tij, Hoxha tregoi se qëllimi i deklaratave të tij është ruajtja e stabilitetit të sistemit prokurorial dhe rikuperimi i dëmeve të cilat tanimë i janë shkaktuar këtij sistemi.
Të premten e kaluar, mbledhja e Këshillit Prokurorial të Kosovës (KPK), e cila në rend dite ka pasur edhe ‘pikën e nxehtë’, propozimin për shkarkimin e ushtruesit të detyrës se Kryeprokurorit të Shtetit, u shty në mungesë kuorumit.
Kjo mbledhje kishte nisur me tensione të mëdha, ku në njërën nga pikat e rendit të ditës ishte edhe diskutimi i mandatit për dy anëtarët e KPK-së, Morinen dhe Malokun, prej të cilëve Hoxha kishte kërkuar ta lëshojnë takimin, pasi sipas tij, prezenca e tyre në këtë diskutim paraqiste konflikt interesi.
Morina e Maloku refuzuan kërkesën e Hoxhës, i cili më pastaj vendosi që ta lëshojë vetë mbledhjen. Pas kësaj, anëtarët e KPK-së diskutuan gjatë se a mund të vazhdohet kjo mbledhje apo ajo, ku më pas morën një pauzë e cila do të shërbente për të marrë një vendim.
Pas pauzës të paralajmëruar për gjysmë ore, e cila zgjati më shumë se një orë, nuk u arrit një marrëveshje, ku anëtari i KPK-së, Florent Muçaj lëshoi mbledhjen, duke lënë pa kuorum KPK-në, dhe duke shpëtuar Hoxhën nga shkarkimi eventual.
Pas kësaj, anëtarët e KPK-së, i bënë një kërkesë ministrit Hajredin Kuçi, i cili është edhe anëtarë i KPK-së, që të jetë në mbledhje për t’i bërë kuorumin në mënyrë që mbledhja të vazhdojë. Por edhe ky refuzoi që të merr pjesë në mbledhje, duk pamundësuar që të diskutohen pikat e rendit të ditës, përfshirë edhe propozimin për shkarkimin e mundshëm të Hoxhës.
Mbledhja e ardhshme ishte thënë se do të mbahet të martën (nesër) në ora 14:00. /lajmi.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn